Адкрыты чэмпіянат Індыі па снукеры 2015

**Адкрыты чэмпіянат Індыі 2015** () — прафесійны рэйтынгавы турнір па снукеры, які праходзіў з 10 па 14 сакавіка 2015 года на арэне Grand Hyatt, у Мумбаі, Індыя. Турнір стаў другім розыгрышам адкрытага чэмпіянату Індыі. Прызавы фонд турніру склаў £300,000, з якіх £50,000 атрымаў пераможца.

Пераможцам турніру стаў Майкл Уайт з Уэльса, які перайграў на сваім шляху да тытула Мічэла Мана ў кваліфікацыі (4:0), Цаа Юйпэна (4:3), Мэцью Сэлта (4:2), Лі Хана (4:2), Крыса Уэйкліна ў чвэрцьфінале (4:2), Марка Уільямса ў паўфінальным матчы (4:2) і Рыкі Уолдэна ў фінальным паядынку з лікам 5:0. Такім чынам, 23-гадовы валіец, які за тыдзень да гэтага атрымаў першы прафесійны тытул на турніры Shoot-Out, выйграў свой першы рэйтынгавы турнір у кар'еры, а таксама падняўся ў рэйтынгу з 22-й на 17-ю пазіцыю, якая стала найвышэйшым месцам у кар'еры снукерыста.

## Турнір 
.]]
Два першыя прафесійныя снукерныя турніры ў Індыі, Бамбей Інтэрнэшнл, прайшлі ў 1979 годзе, пасля чаго ў 1991 годзе на тэрыторыі краіны, якая лічыцца радзімай снукера, прайшоў нярэйтынгавы турнір з удзелам 16 снукерыстаў, Чэлендж Індыі, пераможцам якога стаў Стывен Хендры, а ў 1992 годзе ў Індыі праходзіла чацвёртае спаборніцтва — Мастэрс Індыі. Толькі праз 21 год, у 2013 годзе, у Індыі быў заснаваны першы рэйтынгавы снукерны турнір, адкрыты чэмпіянат Індыі, які праходзіў у Le Meridien Hotel у сталіцы краіны — горадзе Нью-Дэлі. Праз паўтара гады праходзіў другі розыгрыш турніру, які быў перанесены ў самы населены горад краіны, Мумбаі, і праводзіўся ў гатэлі Grand Hyatt.

Адкрыты чэмпіянат Індыі 2015 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся восьмым рэйтынгавым турнірам снукернага сезона 2014/2015.

Матчы турніру гуляліся за чатырма сталамі ў гатэлі Grand Hyatt.

## Прызавыя грошы 
Прызавы фонд турніру не змяніўся ў параўнанні з мінулым спаборніцтвам і склаў £300,000, перавысіўшы ў сезоне 2014/2015 прызавыя фонды рэйтынгавых адкрытага чэмпіянату Аўстраліі і German Masters і зраўняўшыся па гэтым паказчыку з адкрытым чэмпіянатам Уэльса і Сусветным гран-пры. Таксама на тым жа ўзроўні, што і год таму, застаўся першы прыз турніру — £50,000. З рэйтынгавых спаборніцтваў гэтыя прызавыя перавысілі толькі першы прыз адкрытага чэмпіянату Аўстраліі.

Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады. Аднак, у адрозненні ад падліку ачкоў у сезонах 2012/2013 і 2013/2014, калі снукерыст, які прайграваў у першым жа матчы на турніры, атрымліваў у рэйтынг колькасць ачкоў у два разы меншую за колькасць прызавых грошай, з сезона 2014/2015 снукерыст, які прайгравае ў сваім першым матчы, увогуле не атрымлівае рэйтынгавых ачкоў.

## Фармат турніру 
 у Мумбаі.]]
На адкрытым чэмпіянаце Індыі 2015 года прынялі ўдзел 134 гульцы, з якіх 105 — удзельнікі мэйн-тура і 29 — аматары (6 — уладальнікі ўайлдкард). 128 гульцоў — усе, акрамя ўладальнікаў уалдкард — пачалі турнір з адзінага кваліфікацыйнага раўнда ў фармаце матча на выбыванне, які праходзіў на працягу двух дзён з 12 па 13 лютага 2015 года (за месяц да асноўнай стадыі) на арэне Метрадром у Барнслі, Англія. У 1/64 фіналу першыя 64 сеяныя снукерысты гулялі супраць астатніх удзельнікаў. Такім чынам, у асноўную стадыю праз кваліфікацыю прайшлі 64 снукерысты, да якіх далучыліся 6 уладальнікаў уайлдкард, якія гулялі ў папярэднім уайлдкард раўндзе супраць шасцёх выпадковых гульцоў з 32 ніжэйшых сеяных, якія прайшлі кваліфікацыю.

Такім чынам, 58 пераможцаў кваліфікацыйнага раўнда, якія не гулялі ў уайлдкард раўндзе і 6 пераможцаў матчаў уайлдкард раўнда гулялі ў асноўнай стадыі на выбыванне, пачынаючы з 1/32 фіналу. Лёсаванне турніру прадвызначала немагчымасць сустрэчы снукерыстаў з топ-32 раней за 1/16 фіналу, снукерыстаў з топ-16 раней за 1/8 фіналу, снукерыстаў топ-8 раней чвэрцьфіналаў, снукерыстаў з першай чацвёркі сеяных раней паўфіналу і двух першых сеяных раней фіналу адкрытага чэмпіянату Індыі. Шэсць раўндаў асноўнай стадыі (а таксама ўайлдкард раўнд) праходзілі на працягу пяці дзён (гульні ўайлдкард раўнда і 1/32 фіналу былі расцягнутыя на два дні, а матчы 1/8 фіналу і чвэрцьфіналы гуляліся ў адзін дзень, таксама, як і паўфінальныя і фінальны паядынкі) у гатэлі Grand Hyatt у Мумбаі, Індыя.

## Кваліфікацыя 
### Кваліфікацыйныя матчы 
Пасеў гульцоў на Адкрыты чэмпіянат Індыі 2015 быў утвораны паводле афiцыйнага рэйтынгу на 9 лютага 2015 года (пасля German Masters 2015). Першы нумар атрымаў дзеючы чэмпіён Дзін Цзюньхуэй, які займаў трэцяе месца ў рэйтынгу. Другі нумар мог атрымаць чэмпіён свету Марк Сэлбі, але ён не прымаў удзел у турніры.

### Соценныя серыі 
У 63 матчах кваліфікацыйнай стадыі адкрытага чэмпіянату Індыі 2015 было выканана 18 соценных серый (на 3 менш, чым у мінулым годзе). Кайрэн Уілсан і Кен Доэрці аформілі па два сэнчуры ў матчах супраць Джо О'Конара і Сандэрсана Лэма адпаведна. Апроч таго, Уілсан, пасеяны на турніры пад 50-м нумарам, зрабіў серыю ў 133 балы, якая стала найвышэйшай на стадыі кваліфікацыі.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага гульца.

## Удзельнікі 
.]]
У асноўнай стадыі адкрытага чэмпіянату Індыі прынялі ўдзел 64 удзельнікі, якія выйгралі матчы кваліфікацыйнага раўнда і 6 уладальнікаў уайлдкард. Толькі адзін снукерыст з першых шаснаццаці сеяных не патрапіў на турнір — Бары Хокінс (2), які зняўся з кваліфікацыі спаборніцтва.

З усіх 70 удзельнікаў 35 снукерыстаў гулялі на адкрытым чэмпіянаце Індыі ў другі раз.

Аматар Зак Рычардсан упершыню патрапіў у асноўную стадыю рэйтынгавага турніру. Апроч яго, тры аматары прайшлі кваліфікацыю спаборніцтва: Адам Дафі перайграў Джэка Лісоўскі (4:2), Эдэн Шараў перайграў Дэйва Харальда (4:1), а Рыс Кларк перамог Курта Мэфліна (4:3). Яшчэ шэсць аматараў з Індыі атрымалі ўайлдкард ад арганізатараў турніру: Панкаж Адвані, які, будучы прафесіяналам, дайшоў да чвэрцьфіналу розыгрышу 2013 года, Дарміндэр Лілі і Файзал Хан, якія атрыатрымалі гэты прывілей у другі раз, а таксама навічкі турніру Ніраж Кумар, Брыеш Дамані і Суміт Талвар.

У 2015 годзе на адкрытым чэмпіянаце Індыі ўдзельнічалі 34 дэбютанты: Джад Трамп (3), Роберт Мілкінс (9), Грэм Дот (11), Мэцью Стывенс (22), Марк Кінг (23), Дэвід Гілберт (25), Бэн Вуластан (27), Мэцью Сэлт (28), Юй Дэлу (41), Энтані Хэмілтан (42), Роры Мак-Лаўд (43), Цепчая Ун-Ну (49), Кайрэн Уілсан (50), Пітэр Лайнс (53), Цаа Юйпэн (54), Лі Хан (56), Лука Брэсэль (57), Джо Свэйл (58), Сцюарт Кэрынгтан (60), Робін Хал (61), Сэм Бэйрд (63), Крыс Уэйклін (64), Фрэйзер Патрык (66), Эндру Пэджэт (75), Чжоу Юэлун (76), Цянь Пэнфэй (81), Алан Тэйлар (93), Адам Дафі, Эдэн Шараў, Рыс Кларк, Зак Рычардсан, Ніраж Кумар, Брыеш Дамані і Суміт Талвар. Алістэр Картэр (6) таксама павінен быў дэбютаваць на спаборніцтве, але зняўся, не згуляўшы нівооднага матча.

Пераможцам адзінага да гэтага розыгрышу адкрытага чэмпіянату Індыі з'яўляўся Дзін Цзюньхуэй.

Самым узроставым удзельнікам асноўнай стадыі адкрытага чэмпіянату Індыі 2015 года стаў 49-гадовы Найджэл Бонд. Джо Свэйлу, Кену Доэрці і Пітэру Лайнсу падчас турніру было па 45 гадоў, а Пітэру Эбдану і Алану Мак-Манусу — па 44.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх адкрытых чэмпіянатах Індыі.

## Рэферы 
.]]
Матчы асноўнай стадыі адкрытага чэмпіянату Індыі 2015 года абслугоўвалі 14 рэферы.

## Ход турніру 
*Зняліся:  Алістэр Картэр (6),  Марка Фу (5).*

### Першы дзень (10 сакавіка) 
*Выбылі:  Лян Вэньбо (13),  Ніраж Кумар,  Мэцью Стывенс (22),  Брыеш Дамані,  Юй Дэлу (41),  Суміт Талвар,  Майк Дан (39),  Эдэн Шараў,  Дарміндэр Лілі,  Пітэр Лайнс (53),  Файзал Хан,  Чжоу Юэлун (76),  Алан Тэйлар (93),  Алан Мак-Манус (15),  Панкаж Адвані,  Кен Доэрці (29),  Фрэйзер Патрык (66).*

### Другі дзень (11 сакавіка) 
*Выбылі:  Том Форд (34),  Цаа Юйпэн (54),  Роры Мак-Лаўд (43),  Маркус Кэмбэл (46),  Сэм Бэйрд (63),  Рыс Кларк,  Гэры Уілсан (52),  Джоэль Уолкер (74),  Лю Хаацянь (65),  Джэймі Бёрнэт (38),  Энтані Хэмілтан (42),  Дэвід Гілберт (25),  Танават Тырапонгпайбун,  Дзін Цзюньхуэй (1),  Раян Дэй (14),  Зак Рычардсан,  Фергал О’Браен (18),  Робін Хал (61),  Марк Кінг (23).*

### Трэці дзень (12 сакавіка) 
*Выбылі:  Джо Свэйл (58),  Бэн Вуластан (27),  Сцюарт Кэрынгтан (60),  Джэрард Грын (35),  Дэвід Морыс (44),  Род Лоўлер (24),  Энтані Мак-Гіл (20),  Марк Джойс (33),  Лука Брэсэль (57),  Эндру Пэджэт (75),  Мэцью Сэлт (28),  Пітэр Эбдан (21),  Джэймі Коўп (48),  Дэчават Пумджаенг (31),  Адыт’я Мехта (40),  Адам Дафі.*

### Чацвёрты дзень (13 сакавіка) 
*Выбылі:  Джад Трамп (3),  Найджэл Бонд (51),  Лі Хан (56),  Грэм Дот (11),  Джэймі Джонс (37),  Цянь Пэнфэй (81),  Джон Хігінс (8),  Кайрэн Уілсан (50),  Роберт Мілкінс (9),  Крыс Уэйклін (64),  Джо Пэры (7),  Марк Дэвіс (12).*

|-
| colspan="3" align="center" | 

|-
| colspan="3" align="center" style="font-size: 100%" | 
|}

|-
| colspan="3" align="center" | 

|-
| colspan="3" align="center" style="font-size: 100%" | 
|}

|-
| colspan="3" align="center" | 

|-
| colspan="3" align="center" style="font-size: 100%" | 
|-
| colspan="3" style="font-size: 100%" | **Соценныя серыі: Уолдэн**: 119.
|}

|-
| colspan="3" align="center" | 

|-
| colspan="3" align="center" style="font-size: 100%" | 
|}

### Пяты дзень (14 сакавіка) 
.]]
*Выбылі:  Марк Уільямс (10),  Цепчая Ун-Ну (49),  Рыкі Уолдэн (4).*

|-
| colspan="3" align="center" | 

|-
| colspan="3" align="center" style="font-size: 100%" | 
|-
| colspan="3" style="font-size: 100%" | **Соценныя серыі: Уайт**: 126.
|}

|-
| colspan="3" align="center" | 

|-
| colspan="3" align="center" style="font-size: 100%" | 
|}

## Уайлдкард раўнд 
Шэсць індыйскіх аматараў атрымалі ўалдкард ад арганізатараў турніру: Ніраж Кумар, Брыеш Дамані, Дарміндэр Лілі, Суміт Талвар, Файсал Хан і Панкаж Адвані, які пачынаў сезон ў якасці прафесіянала, але адмовіўся ад месца ў мэйн-туры. Яны гулялі ў папярэднім раўндзе за права выступаць у першым крузе асноўнага турніру супраць шасцярых выпадковых гульцоў, якія прайшлі кваліфікацыйны раўнд: Цепчаі Ун-Ну, Сэма Бэйрда, Лю Хаацяня, Адама Дафі, Найджэла Бонда і Рыса Кларка.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 0:**81** (**81**), 20:**77** (**77**), 0:**86**, 1:**90** (**58**), 6:**85** (**85**)
|-
| align="right" | 20
| align="center" | Найвышэйшая серыя
| **85**
|-
| align="right" | 0
| align="center" | Соценныя серыі
| 0
|-
| align="right" | 0
| align="center" | Серыі 50+
| **4**
|}

## Серыі, вышэйшыя за 50 ачкоў 
У 67 матчах асноўнай стадыі адкрытага чэмпіянату Індыі гульцы аформілі 24 соценныя брэйкі (на 14 менш, чым у мінулым розыгрышы). Колькасць брэйкаў, большых за 50 ачкоў, дасягнула 197 серый (на 3 больш, чым у мінулым розыгрышы), што ў сярэднім азначае каля 2,9 паўсоценных серый у матчы.

Лідарамі па колькасці соценных серый сталі пераможца турніру Цепчая Ун-Ну і паўфіналісты Марк Уільямс і Цепчая Ун-Ну, якія зрабілі па 3 сэнчуры-брэйкі. Па колькасці серый «50+» лідарам стаў Майкл Уайт, які аформіў 17 паўсоценных брэйкаў. Цепчая Ун-Ну зрабіў 16 паўсоценных брэйкаў, Марк Уільямс — 13, а фіналіст Рыкі Уолдэн — 11. Прыз за найвышэйшы брэйк, зроблены ў асноўнай стадыі турніру, роўны £2000, атрымаў Сцюарт Кэрынгтан, які аформіў серыю ў 138 балаў у матчы 1/16 фіналу супраць Лі Хана.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў адкрытага чэмпіянату Індыі 2015.

## Крыніцы 
## Спасылкі 
* Адкрыты чэмпіянат Індыі 2015 на Snooker.org 
* Статыстыка адкрытага чэмпіянату Індыі 2015 на CueTracker.net 
* Фатаздымкі World Snooker з адкрытага чэмпіянату Індыі 2015 на Facebook

Катэгорыя:Адкрыты чэмпіянат Індыі па снукеры
Катэгорыя:2015 год у снукеры
Катэгорыя:Спорт у Індыі ў 2015 годзе
Катэгорыя:Снукерны сезон 2014/2015
Катэгорыя:Снукерныя турніры ў Індыі
Катэгорыя:2015 год у Мумбаі
Катэгорыя:Сакавік 2015 года